रियल म्याड्रिडको प्रतिद्वन्द्वी लिभरपुल
युरोपेली च्याम्पियन्स लिगको अन्तिम १६ को ‘ड्र’ सोमबार निकालिएको छ र त्यसमा डिफेन्डिङ च्याम्पियन रियल म्याड्रिडले लिभरपुलको सामना गर्ने भएको छ । यो गत वर्षको फाइनलमा पुनरावृत्ति पनि रहनेछ ।
काठमाडौँ — युरोपेली च्याम्पियन्स लिगको अन्तिम १६ को ‘ड्र’ सोमबार निकालिएको छ र त्यसमा डिफेन्डिङ च्याम्पियन रियल म्याड्रिडले लिभरपुलको सामना गर्ने भएको छ । यो गत वर्षको फाइनलमा पुनरावृत्ति पनि रहनेछ ।फाइनलमा रियलले लिभरपुललाई हराएर उपाधि जितेको थियो । अन्तिम १६ का अन्य खेलमा आरबी लाइपजिगले म्यानचेस्टर सिटी, क्लब ब्रुग्सले बेनफिका र एसी मिलानले टोटनहमको सामना गर्नेछ ।यस्तै अन्य खेलमा इन्ट्राख्ट फ्रायन्कफर्टले नेपोली, बोरुसिया डर्टमुन्डले चेल्सी, इन्टर मिलानले पोर्टो तथा पेरिस सेन्ट जर्मेनले बायर्न म्युनिखसँग खेल्नेछ । 